Държавен вестник, бр. 83, 2017 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  83
на лечение болеви синдроми (тежки форми на 
невралгия на тригеминуса, ишиас), при дълбо­
ки трофични смущения (атрофия на мускулни 
групи, дистрофични промени и др.) се признава 
негодност. Тук се отнасят едни от най-честите 
нозологични единици – дегенеративни изменения 
и дисковите хернии с лумбосакрален радикулит. 
За доказването им при съответните клинични 
данни е необходимо да се направят по преценка 
сакокаудография, КТ, МРТ (със или без контраст), 
соматосензорни евокирани потенциали и др.
Динамичността в протичането – от бързо 
оздравяване до чести и внезапни, с различна про­
дължителност влошавания (рецидиви), изисква 
щадящ режим за определен срок от време. При 
наличие на отпадна неврологична симптомати­
ка, която не отзвучава след проведено активно 
болнично и рехабилитационно лечение, доказана 
с обективни методи – електромиография (ЕМГ), 
електроневрография (ЕНГ), мускулно тестуване, 
се взема индивидуално решение за служителите 
съобразно функционалните им задължения. Кан­
дидат-служителите са негодни за работа в МВР.
Към противопоказанията трябва да се под­
хожда винаги индивидуално според естеството 
на работа и болестното състояние. Те включват: 
тежък физически труд, покриване на нормативи 
за физическа подготовка, продължително ходене и 
стоене прав, избягване на продължително стоене 
в една и съща поза за определен срок от време.
Болести на нервно-мускулния синапс и мус­
кулите
Миастения гравис е автоимунно заболяване, 
което се характеризира с болестна уморяемост 
на напречно-набраздената мускулатура, поради 
нарушение в предаването на нервните импулси 
на нивото на нервно-мускулния синапс.
Миопатиите са голяма група заболявания, 
обединени от локализацията на патологичния 
процес, който първично се развива и уврежда 
различни мускулни групи. В едни случаи се касае 
за мускулна дистрофия, в други – за забавена 
мускулна деконтракция (миотонични мускулни 
заболявания), при трети има метаболитни на­
рушения. Самостоятелна е групата на възпали­
телните миопатии и наследствено дегенеративни 
заболявания (неврална и спинална атрофия). Те 
имат обикновено прогресивен ход и това налага 
заболяването да бъде доказано при клинични 
условия. За диагнозата съществено значение 
имат клиничното протичане, данните от ЕМГ, 
повишената ензимна активност (серумната СРК 
и други), резултатите от мускулната биопсия.
Когато диагнозата е безпорно установена, се 
взема решение за негодност. При начални форми, 
когато работоспособността е запазена, се взема 
индивидуално решение по графи 4 и 5.
КЛАС VII. БОЛЕСТИ НА ОКОТО И ПРИ­
ДАТЪЦИТЕ МУ (Н00-Н59)
Болести на очната ябълка
Включва: болести, засягащи многобройните 
структури на окото: панофталмит, абсцес на 
стъкловидното тяло, гноен ендофталмит, други 
панофталмити, дегенеративни заболявания, 
злокачествена миопия, сидероза, халкалоза, 
очна хипотония, дегенерация на очната ябълка, 
останало (старо) вътреочно чуждо тяло (магнит­
но, немагнитно) в резултат на пробив на окото.
При наличие на вътреочно чуждо тяло, непод­
даващо се на оперативно изваждане, годността 
на служителите се определя индивидуално след 
завършване на лечението съобразно зрителната 
острота.
Противопоказана е работа, свързана с опасност 
от механично нараняване на здравото око (стру­
гари, шлосери, монтьори, дърводелци), работа с 
отскачащи предмети и взривни материали.
Отлепване и аномалии на ретината
Към тази рубрика са включени: отлепване 
на ретината със или без руптура, аномалии 
без отлепване, ретинални кисти, неуточнени 
етиологично отлепвания на ретината, всички 
преаблационни състояния, както и случаите 
след лазертерапия.
Годността за работа в МВР се определя след 
проведено оперативно лечение съобразно зри­
телната острота.
Други болести на ретината
Към тази рубрика са включени диабетна и 
други ретинопатии, дължащи се на съдови и 
дегенеративни увреждания с различна етиология.
Наличието на тапеторетинална дегенерация 
на ретината се определя в клинични условия при 
изследване на адаптацията на тъмно независимо 
от зрителната острота и наличието на пигмент. 
При силно понижени или липсващи потенциали 
на електроретинограмата (ЕРГ) се приема, че 
има тапеторетинална дегенерация.
Годността за работа в МВР се определя след 
завършване на лечението съобразно зрителната 
острота.
Хориоретинити, цикатрикси и други заболя­
вания на хориоидеята
Към тази рубрика са включени хориоретини­
ти от всякакъв вид, наследствени дегенерации 
на хориоидеята, кръвоизливи, отлепвания и др.
Заболявания на ириса и цилиарното тяло
Тук се отнасят остър, подостър, хроничен 
иридоциклит, съдови изменения на ириса и ци­
лиарното тяло, дегенеративни промени, кисти, 
сраствания и отлепвания.
Съдовите и дегенеративните изменения на 
ириса и цилиарното тяло предполагат към чести 
рецидиви, протрахиран ход и неблагоприятна 
прогноза. Опасността от атрофия на очната ябъл­
ка налага индивидуална преценка по годността 
на служителите при спазване условия на труд, 
без опасност от нараняване на здравото око.
Глаукома
Глаукомата е очно заболяване, свързано с 
повишаване на вътреочното налягане, с промени 
в зрителното поле и структурата на папилата 
на зрителния нерв, както и различни промени 
в структурите на иридо-корнейния ъгъл.
При добре компенсирано вътреочно налягане, 
висока зрителна острота и добро периферно зре­
ние няма противопоказания за работа в МВР при 
служители на административна работа и такава, 
неизискваща тежки физически натоварвания.